《木兰花慢 石君属为俞逸仙明府题“卧游图册”子》
清代·萧恒贞

甚丹青点染，莫淡远、似云林。看几叠浮岚，一湾晴渌，净涤尘襟。

而今。旧游何处，恁风光都向梦中寻。那用携筇著屐，空堂足写遐心。

登临。近水与遥岑。仿佛度山阴。问翰墨因缘，烟霞供养。

此福谁禁。沉吟。莫教轻读，怕风泉静夜作秋琴。除却少文同调，天涯更几知音。

作者简介：萧恒贞，字月楼，高安人，芗泉方伯妹，山西泽州知府丹徒周天麟室，天麟亦工词，闺中唱和，人以赵管比之。